धनगढी– मतगणना सकिएलगत्तै प्रदेश ७ मा कुन दलको नेतृत्वमा प्रदेश सरकार बन्ने र मुख्यमन्त्री को हुने भन्ने जोडघटाउ सुरु भएको छ । यो प्रदेशमा वामपन्थी सरकार बन्नेछ । प्रत्यक्ष निर्वाचनवाट प्रदेशसभामा कांग्रेसका ४ र राजपाको १ सिटबाहेक सबै २७ सिटमा वाम गठबन्धनका उम्मेदवार विजयी भएका छन । त्यसमा पनि एमालेका १७ र माओवादी केन्द्रका १० जना प्रदेशसभामा निर्वाचित भएका छन् । २१ समानुपातिक सदस्यसहित ५३ सदस्यीय प्रदेशसभामा वाम गठबन्धनसाग सहज बहुमत हुनेछ । प्रदेश ७ मा एमाले र माओवादी केन्द्र कुन दलको नेतृत्वमा सरकार बन्ने भन्ने टुंगो लाग्न सकेको छैन ।
